Мы махуэхэм
Мэлыжьыхьым и 2, щэбэт
Сабий тхылъым и дунейпсо махуэщ
Белоруссиемрэ Урысеймрэ я лъэпкъхэм я зэкъуэтыныгъэм и махуэщ
1698 гъэм Пётр Езанэр инджылыз парламентым и зэIущIэм щIэсащ. Къэралым и пащтыхьри къызрихьэлIа а зэхуэсым депутатхэр щытепсэлъыхьат щIым налог зэрытралъхьэ хабзэм.
1792 гъэм США-м къыщызэрагъэпэщащ ахъшэ щащI я япэ IуэхущIапIэр.
1833 гъэм дунейм къытехьащ Пушкин Александр и «Евгений Онегин» романыр зэрыт тхылъыр.
1911 гъэм Цагъуэ Нурий Истамбыл адыгэбзэкIэ къыщыдигъэкIащ «Гъуазэ» газетым и япэ номерыр.
1948 гъэм КIэрашэ Тембот СССР-м и Къэрал саугъэтыр къратащ.
Данием щыщ усакIуэ, тхакIуэ, таурыхъ телъыджэ куэд зи къалэмыпэм къыпыкIа Андерсен Ганс Христиан къызэралъхурэ илъэс 211-рэ ирокъу.
Франджы тхакIуэ-романист Золя Эмиль къызэралъхурэ илъэси 176-рэ ирокъу.
Совет джаз музыкант, дирижёр, композитор, РСФСР-м и цIыхубэ артист Лундстрем Олег къызэралъхурэ илъэси 100 ирокъу.
Циркым и артист, хьэкIэкхъуэкIэхэр зыгъасэу щыта, РСФСР-м и цIыхубэ артист Запашный Вальтер къызэралъхурэ илъэс 88-рэ ирокъу.
Журналист, УФ-м щэнхабзэмкIэ щIыхь зиIэ и лэжьакIуэ АфIэунэ Раисэ къызэралъхурэ илъэс 84-рэ ирокъу.
Социалист Лэжьыгъэм и ЛIыхъужь, Урысей Федерацэм щIыхь зиIэ и механизатор Дадэ ХьэмытIэ къызэралъхурэ илъэс 79-рэ ирокъу.
БзэщIэныгъэлI, филологие щIэныгъэхэм я доктор Абдокъуэ Iэуес къызэралъхурэ илъэс 75-рэ ирокъу.
Урысей журналист цIэрыIуэ Сванидзе Николай и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык махуэм пшэр техьэ-текIыу, жэщым къешх-къесу щыщытынущ. Хуабэр махуэм градус 18 — 20, жэщым градуси 3 — 9 щыхъунущ.
Мэлыжьыхьым и 3, тхьэмахуэ
Урысейм щагъэлъапIэ Геологым и махуэр
«Псы ткIуэпсыр — дыщэ налъэ пэлъытэщ» махуэшхуэр Тыркумэн Республикэм щагъэлъапIэ.
1879 гъэм Софие Болгарием и къалэу къалъытащ.
1904 гъэм Кавказ бригадэм хыхьэ Къэбэрдей сотняр къызэрагъэпэщауэ щытащ.
1933 гъэм урыс хирург Вороной Юрий, дунейм щыяпэу, цIыхум и жьэжьейр хузэхъуэкIыным теухуа операцэ ищIащ.
1973 гъэм штрих-кодыр, сатууэ ящIар нэрылъагъу зыщI Iэмалыр, къагупсысащ.
Совет тхакIуэ, журналист, къэрал дамыгъэ куэд зыхуагъэфэща Нагибин Юрий къызэралъхурэ илъэс 96-рэ ирокъу.
Америкэм щыщ актёр, режиссёр, «Оскар» саугъэтыр тIэу зыхуагъэфэща Брандо Марлон къызэралъхурэ илъэс 92-рэ ирокъу.
Нэмыцэ политик, къэрал лэжьакIуэ цIэрыIуэ, ФРГ-м и канцлеру илъэс 16-кIэ щыта, Германие къэралитIыр зы хъужыным хэлIыфIыхьа Коль Гельмут и ныбжьыр илъэс 86-рэ ирокъу.
Актёр, УФ-м и цIыхубэ артист Носик Владимир и ныбжьыр илъэс 68-рэ ирокъу.
Америкэм щыщ актёр цIэрыIуэ, «Дыщэ глобус», «Эмми» саугъэтхэр зрата Болдуин Алек и ныбжьыр илъэс 58-рэ ирокъу.
УсакIуэ, Адыгэ Республикэм щэнхабзэмкIэ щIыхь зиIэ и лэжьакIуэ Къуий Щыхьымбий и ныбжьыр илъэс 53-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 5 — 9, жэщым градуси 3 — 6 щыхъунущ.
Мэлыжьыхьым и 4, блыщхьэ
Лагъымым къыпкърыкI шынагъуэмрэ щIым а Iэщэ лIэужьыгъуэр къыхэхыжынымрэ ятеухуа щIэныгъэ цIыхухэм етыным и дунейпсо махуэщ
1932 гъэм США-м щыщ биохимик Кинг Чарльз Глен С витаминыр къихутащ.
1933 гъэм Къэбэрдей-Балъкъэрым и тхакIуэхэм я оргбюро къызэрагъэпэщащ.
1945 гъэм Дзэ Плъыжьым Венгриер хуищI къищIыжащ.
1949 гъэм НАТО зэгухьэныгъэр къызэрагъэпэщащ.
Совет актрисэ цIэрыIуэ, СССР-м и цIыхубэ артисткэ Быстрицкая Элинэ и ныбжьыр илъэс 88-рэ ирокъу.
Совет кинорежиссёр, сценарийхэр зытхыу щыта, РСФСР-м и цIыхубэ артист, Лениным и цIэр зезыхьэ саугъэтыр зрата Тарковский Андрей къызэралъхурэ илъэс 84-рэ ирокъу.
Совет усакIуэ-уэрэдус цIэрыIуэ, УФ-м и цIыхубэ артист Резник Илья и ныбжьыр илъэс 78-рэ ирокъу.
Къэрал къулыкъущIэ, Абхъаз Республикэм и етIуанэ президенту щыта, АР-м и ЛIыхъужь Бэгъэпщ Сергей къызэралъхурэ илъэс 67-рэ ирокъу.
УсакIуэ, Адыгэ Республикэм щэнхабзэмкIэ щIыхь зиIэ и лэжьакIуэ Емыжь МулиIэт къыщалъхуа махуэщ.
Философие щIэныгъэхэм я доктор, профессор, УФ-м цIыхухэм щIэны-гъэ нэхъыщхьэ егъэгъуэтын и IэнатIэм щIыхь зиIэ и лэжьакIуэ, КъБКъУ-м и проректор Къумыкъу Iэуес и ныбжьыр илъэс 50 ирокъу.
Дунейм бэнэкIэ хуитымкIэ и чемпион Нартокъуэ Аслъэн и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 10, жэщым градуси 5 — 6 щыхъунущ.
